প্রসঙ্গত গত ৯ মে ভাগাড়কাণ্ডে তদন্তভার হাতে নেয় সিআইডি। তার আগে এই ঘটনার তদন্তের দায়িত্ব ছিল বজবজ থানার পুলিস। কিন্তু যেভাবে রাজ্যজুড়ে পচা মাংসের কারবার জাল বিস্তার করেছিল,  তাতে রাজ্য গোয়েন্দা সংস্থাকেই তদন্তের দায়িত্ব দেওয়া হয়। বুধবার আলিপুর আদালতে রিপোর্ট জমা দেয় সিআইডি। রিপোর্টে সিআইডি জানিয়েছে, ‘‘বজবজ ভাগাড়ের মাংস পরীক্ষারই যোগ্য নয়। দুর্গন্ধযুক্ত ওই মাংস খাবার বলেই মনে হচ্ছিল না।’’  অন্যদিকে পচা মাংসের কারবার রুখতে জেলায় জেলায় চলছে তল্লাসি অভিযান অব্যাহত। আসানসোলের বিভিন্ন হোটেলে অভিযান চালাল এনফোর্সমেন্ট ব্রাঞ্চ। ২নং জাতীয় সড়কের আশেপাশের হোটেলগুলিতেই মূলত তল্লাসি চালানো হয়। আধিকারিকরা খাবার ও মাংসের গুনগত মান যাচাই করে দেখেন। খাবারে কোনও সমস্যা না মিললেও, ঘরের অপরিচ্ছন্নতা নিয়ে মালিকদের সতর্ক করা হয়েছে। খাবারের নমুনা সংগ্রহ করে নিয়ে যায় পুলিশ।